Mans vas oor renosterhoringArgieffoto Marika Muller, woordvoerder van die Suid-Afrikaanse Inkomstediens (SAID), het gesê twee buitelanders wat van Maputo na Vietnam gevlieg het is in die internasionale vetreksaal voorgekeer en deursoek. ŉ Hond wat spesiaal opgelei is om renosterhoring uit te snuffel, het positief reageer op die twee sakke wat die mans gedra het. Muller het gesê daar is 34 stukke renosterhoring van 41kg in die sakke gevind. Die waarde van die renosterhoring is sowat R4,5 miljoen. Muller het gesê dit is die grootste hoeveelheid renosterhoring waarop die SAID nog by OR Tambo-lughawe op beslag gelê het.